text: Fiske-suppe.
  4 pund fisk skæres i stykker og koges i 4 potter vand med salt, en stor vist og rødder. Når disse er møre, tages de op, aftrykkes og kommes igen på suppen, når den er afsiet. Fisken udkoges ganske, trykkes itu og afsies; der skænkes lidt hedt vand på den i sigten for at trække kraften af. En håndfuld syrer samt halvt så megen porre og persille hakkes med 2 spiseskeer mel, udrøres i en knap pæges sur fløde, fortyndes noget i den, når den er bleven hed, og røres, indtil den koger; da sættes brød- eller melboller derpå. Har man ikke sur fløde, kan man røre et par skefulde eddike i den søde. Når man koger noget mere fisk, kan der tages fra af det bedste kød, førend det er kogt itu, hvilket kan bruges til plukfisk, rouletter o. desl. Man kan benytte det vand, hvori der er kogt fisk, ligemeget hvad sort, til denne suppe; men da må fisken ikke afkoges for salt, og suppen enten blandes med kødsuppe, eller noget fisk koges rent ud.